ขอเรียนถามคุณว่า น้ำล้างชามข้าวแมวที่มีอาหารที่แมวกินไม่หมดกระเด็นใส่เท้า (ไม่แน่ใจว่ามีแผลรึเปล่า) ต้องไปฉีดวัคซีนป้องกันพิษสุนัขบ้าไหมค่ะ เคยฉีดครบ5เข็มเมื่อปี 57 และเพิ่งกระตุ้นไปเมื่อวันที่ 30/8/62 ค่ะ
สวัสดีค่ะ การที่น้ำจากชามข้าวแมวกระเด็นใส่โดนเท้านั้น ไม่ได้ทำให้ติดเชื่อพิษสุนัขบ้าได้ค่ะ ดังนั้น จึงไม่จำเป็นต้องไปฉีดวัคซีนพิษสุนัขบ้ากระตุ้นแต่อย่างใดนอกจากนี้ แม้จะโดนแมวกัดหรือข่วนก็ตาม หากเคยฉีดวัคซีนป้องกันพิษสุนัขบ้าครบคอร์สมาแล้ว 5 เข็ม และเพิ่งฉีดกระตุ้นล่าสุดไปเมื่อวันที่ 30 ส.ค. 62 ก็ยังไม่จำเป็นต้องฉีดกระตุ้นอีก เพราะระดับภูมิคุ้มกัน ยังคงสูงเพียงพอในการป้องกันการเกิดโรคได้ค่ะ